Pārdodot zeltu, klientam jāuzrāda personu apliecinošs dokuments: pase vai ID karte.
Klientam, kurš pārdod zelta juvelierizstrādājumus, jābūt pilngadīgam un šī zelta likumīgam īpašniekam ar neierobežotām īpašuma pārdošanas tiesībām.
Gadījumā, ja Tavex pērk zeltu, pamatojoties uz MK noteikumu Nr. 793 124.1. pantu, fiziskai personai  jāaizpilda izziņa, kurā fiziskā persona apliecina, ka pārdotais zelts ir personīgais īpašums un tā pārdošana nav saistīta ar saimniecisko darbību.
Nodokļu piemērošana un darījumu deklarēšana
Personīgā īpašuma pārdošanas gadījumā darījums netiek aplikts ar iedzīvotāju ienākuma nodokli.
Gadījumā, ja zelta pārdošanas darījumu kopsumma gadā pārsniedz noteiktu summu (2019. gadā – EUR 10000,00), taksācijas gada beigās iedzīvotājam ir jādeklarē EDS kopējā saņemtā naudas summa, norādot, ka nauda tika izmaksāta par personīgā īpašuma pārdošanu (kopsummā iekļauj jebkāda veida personīgā īpašuma pārdošanu, izņemot finanšu aktīvu un nekustamā īpašuma pārdošanu). Nepieciešamības gadījumā Tavex speciālisti var apkopot un apliecināt klienta veiktos darījumus noteiktā laika posmā.